钦定古今图书集成/明伦汇编/皇极典/第257卷 > 朱子全书 > 答卓周佐
## 钦定古今图书集成/明伦汇编/皇极典/第257卷 > 朱子全书 > 答卓周佐

“朝廷设官求贤，故在上者不当以请托而荐人；士人
当有礼义廉耻，故在下者不当自衒鬻而求荐。”平生
守此愚见，故为小官时不敢求荐，后来叨冒刺举，亦
不敢以举削应副人情，官吏亦不敢挟书求荐。其在
闲居，非无亲旧在官亦未尝敢为人作书求荐，唯老
成淹滞、实有才德之人，众谓当与致力者，乃敢以公
论告之。